
Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով և հիմք ընդունելով Հայաստանի Հանրապետության Շիրակի մարզի Գյումրի համայնքապետարանի ֆիզկուլտուրայի և սպորտի բաժնի պետի Համայնքի ղեկավարին` «Պարերի և սպորտային պարերի մասնագիտացված մանկապատանեկան մարզադպրոց» համայնքային ոչ առևտրային կազմակերպության (այսուհետ` կազմակերպություն) աշխատակիցների աշխատանքային, ինչպես նաև մարզադպրոց հաճախող սաների ուսումնսմարզական գործունեության պայմանների բարելավման անհրաժեշտությունից, զեկուցագրի (Գյումրու համայնքապետարան մուտքագրված` 2026 թվականի  հոկտեմբերի 10-ին N 19839 թվագրմամբ)՝ Գյումրի համայնքի ավագանին որոշում է. 
1. Տալ համաձայնություն Գյումրի համայնքի Շահումյան 185 ա հասցեի, քաղաքացի Գառնիկ Զավենի Խաչատրյանին սեփականության իրավունքով պատկանող (հիմք` անշարժ գույքի նկատմամբ իրավունքների պետական գրանցման վկայականը N 2456860) 353,19 (երեք հարյուր հիսուներեք ամբողջ տասնինը) քառակուսի մետր մակերեսով հասարակական կառուցապատման գործառական նշանակությամբ տարածքը` անժամկետ վարձակալելու:
2. Սույն որոշման 1-ին կետում նշված գույքի վարձավճարի չափը սահմանել 2027 թվականից սկսած` ամսական 335 000 (երեք հարյուր երեսունհինգ հազար) Հայաստանի Հանրապետության դրամ նախկին 222 000 (երկու հարյուր քսաներկու հազար) Հայաստանի Հանրապետության դրամի փոխարեն:
3. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի  պետ-գլխավոր ֆինանսիստին սույն որոշման     2-րդ կետում նշված վարձավճարի վճարումները կատարել Գյումրի համայնքի 2026 թվականի բյուջեի 8/1/1 գործառական դասակարգման (4216) «Գույքի և սարքավորումների վարձակալություն» տնտեսագիտական դասակարգման հոդվածից` օրենքով սահմանված կարգով:
4. Սահմանել, որ.
1) վարձակալած տարածքի օգտագործման պայմաններն ու պահանջները կարգավորվում են վարձակալության պայմանագրով,
2) վարձակալական տարածքը նախատեսվում է օգտագործել մարզադպրոցի աշխատանքային, ինչպես նաև մարզադպրոց հաճախող սաների ուսումնամարզական գործունեության պայմանների բարելավման նպատակով:                                                                                                                                                                                                                  

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ
ԳՅՈՒՄՐԻ ՀԱՄԱՅՆՔԻ «ՊԱՐԵՐԻ ԵՎ ՍՊՈՐՏԱՅԻՆ ՊԱՐԵՐԻ ՄԱՍՆԱԳԻՏԱՑՎԱԾ  ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑ»  ՀԱՄԱՅՆՔԱՅԻՆ                                                              ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅՈՒՆԸ ԾԱՎԱԼԵԼՈՒ ՆՊԱՏԱԿՈՎ ՏԱՐԱԾՔ ՎԱՐՁԱԿԱԼԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ  ԵՎ ՎԱՐՁԱՎՃԱՐԻ ՉԱՓ ՍԱՀՄԱՆԵԼՈՒ ՄԱՍԻՆ»
ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

	«Հայաստանի Հանրապետության Շիրակի մարզի Գյումրի համայնքի «Պարերի և սպորտային պարերի մասնագիտացված մանկապատանեկան մարզադպրոց» համայնքային ոչ առևտրային կազմակերպության նոր պայմանագիր կնքելու որոշման ընդունումը պայմանավորված է մարզադպրոց հաճախող սաների ուսումնամարզական գործունեության պայմանների բարելավման  անհրաժեշտությամբ:
 











ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ
ԳՅՈՒՄՐԻ ՀԱՄԱՅՆՔԻ «ՊԱՐԵՐԻ ԵՎ ՍՊՈՐՏԱՅԻՆ ՊԱՐԵՐԻ ՄԱՍՆԱԳԻՏԱՑՎԱԾ  ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑ»  ՀԱՄԱՅՆՔԱՅԻՆ                                                              ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՎԱՐՁԱԿԱԼՈՒԹՅԱՆ ՊԱՅՄԱՆԱԳՐԻ ԳՈՒՄԱՐԻ ՓՈՓՈԽՄԱՆ ՎԵՐԱԲԵՐՅԱԼ ՄԱՍԻՆ»  ՈՐՈՇՄԱՆ ԸՆԴՈՒՆՄԱՆ                    ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2026 ԹՎԱԿԱՆԻ
ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ


«Հայաստանի Հանրապետության Շիրակի մարզի Գյումրի  համայնքի «Պարերի և սպորտային պարերի մասնագիտացված մանկապատանեկան մարզադպրոց» համայնքային ոչ առևտրային կազմակերպության նոր պայմանագիր կնքելու որոշման ընդունմամբ Գյումրի համայնքի 2026 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում:




    





